Álláskeresői adatok
Martfű Város munkavállalási korú népessége 4741 fő a 2015. áprilisi adatok szerint. A relatív mutató (a nyilvántartott álláskeresők aránya a munkavállalási korú népességhez viszonyítva) 4,91%.
A regisztrált álláskeresők száma a 2015. áprilisi zárónapon 233 fő volt; 8,3%-kal kevesebb, mint 2014. áprilisában (254 fő).

A regisztráltak 30,2%-a - 51 fő - tartós (több mint 1 éve regisztrált) álláskereső. Számuk 22 fővel csökkent 1 év alatt.
A 2015. áprilisában nyilvántartott álláskeresők 49,9%-a szakképzetlen, 50,1%-a szakképzett     
(95 fő, illetve 179 fő). 
A szakképzetleneken belül 1 fő általános iskolai végzettség nélküli, 53 személy általános iskolát, 41 fő gimnáziumot végzett. 2014. áprilisában a nyilvántartott szakképzetlenek száma 118 fő volt, így e területen 24%-os állománycsökkenés következett be. Legjelentősebb mértékben az általános iskolai végzettségűek száma mérséklődött; 68 főről 53 főre (22,6%).
A szakképzett álláskeresők közül 8 fő szakiskolai, 76 fő szakmunkás végzettségű. 36 személy szakközépiskolát, 7 fő technikumot, 8 fő főiskolát, 3 személy pedig egyetemet végzett. A viszonyítási időszakhoz (2014. április) képest változó az adatok eloszlása:
- a szakmunkás végzettségűeké 68-ról 53-ra csökkent – 22,1%, 

- a szakközépiskolai végzettségűeké 46-ról 36-ra csökkent – 21,8%,   
- a technikumot végzetteké 8-ról 7-re csökkent – 12,5%

- a főiskolai végzettségűeké 6-ról 8-ra nőtt – 33,3 %

- az egyetemet végzetteké 2-ről 3-ra nőtt – 50%.

A pályakezdő álláskeresők száma 21fő, arányuk 9%. Számuk 19 fővel csökkent a tavaly áprilisi időszakhoz képest.
Az életkor szerinti összetétel vizsgálata alapján megállapítható, hogy a regisztráltak 13,3%-a (31 fő) tartozik a kiemelten kezelt, 25 éven aluliak csoportjába, míg az 50 éven felüliek száma 73 fő, arányuk az összes álláskeresőhöz viszonyítva 31,3%.
Állománycsoportok szerint vizsgálva a nyilvántartottak jelentős többsége (78,9%-a; 184 fő) fizikai foglalkozású, míg a szellemi foglalkozásúak aránya % (42 fő).

A 2015. áprilisában nyilvántartottak 45,9%-a férfi, 54,1%-a nő (107 fő, illetve 126 fő). 

A regisztráltak 15,8%-a részesül álláskeresési járadékban (37 fő), 6,8%-a álláskeresési segélyben (16 fő), míg foglalkoztatás helyettesítő támogatás 74 fő; a regisztráltak 31,7%-a kap.

Állásbejelentések számának alakulása
Martfűi munkahelyeket érintően összesen 62 főre vonatkozó piaci állásbejelentés érkezett a Jász- Nagykun- Szolnok Megyei Kormányhivatal Szolnoki Járási Hivatal Foglalkoztatási Osztályára. Az állásbejelentések 63%-a támogatott álláshely, 37%-a támogatás nélküli álláshely volt az érintett időszakban (39 fő – 23 fő). 
Foglalkoztatási támogatások
A 2014.06.01-2014.13.31 közötti időszakban összesen 246 fő kapott munkalehetőséget hagyományos közfoglalkoztatás keretében. 2015. évben eddig 155 fő lett közfoglalkoztatásba bevonva ebből 60 fő jelenleg is foglalkoztatásba áll. 2014. évben 26 fő kapott támogatást nyári diákmunka program keretében.
Közérdekű munka
Tárgyévben 8 fő végzett helyszíni, vagy pénzbírságának megváltása érdekében közérdekű munkát. Az érintettek Martfű Város Polgármesteri Hivatalánál tettek eleget munkavégzési kötelezettségüknek. 
Szolnok, 2015. május 21.

